CELEX: 62019TN0173
Language: hu
Date: 2019-03-22 00:00:00
Title: T-173/19. sz. ügy: 2019. március 22-én benyújtott kereset — AV és AW kontra Parlament

20.5.2019   
            
            
               HU
            
            
               Az Európai Unió Hivatalos Lapja
            
            
               C 172/40
            
         
      2019. március 22-én benyújtott kereset — AV és AW kontra Parlament
      (T-173/19. sz. ügy)
      (2019/C 172/54)
      Az eljárás nyelve: francia
      
         Felek
      
      
         Felperesek: AV és AW (képviselők: L. Levi és S. Rodrigues ügyvéd)
      
         Alperes: Európai Parlament
      
         Kérelmek
      
      A felperesek azt kérik, hogy a Törvényszék:
      
                  —
               
               
                  nyilvánítsa a jelen keresetet elfogadhatónak és megalapozottnak;
               
            ebből következően:
      
                  —
               
               
                  semmisítse meg a megtámadott határozatokat;
               
            
                  —
               
               
                  az alperest kötelezze az összes költség viselésére.
               
            
         Jogalapok és fontosabb érvek
      
      Keresetük alátámasztása érdekében a felperesek öt jogalapra hivatkoznak.
      
                  1.
               
               
                  Az első jogalap egyrészt az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendelet (HL 2012. L 298., 1. o.) 78. cikkének megsértésére, másrészt a védelemhez való jog megsértésére vonatkozik. A felperesek e tekintetben azzal érvelnek, hogy a jelen ügyben semmiféle, visszafizetési felszólítást tartalmazó igazgatási határozatot nem hoztak a tudomásukra.
               
            
                  2.
               
               
                  A második jogalap az érvényes jogi alap hiányára vonatkozik, mivel a megtámadott határozatok fegyelmi jellege megakadályozza, hogy e határozatokat a személyzeti szabályzat 85. cikkére alapítsák.
               
            
                  3.
               
               
                  A harmadik jogalap a személyzeti szabályzat 85. cikkének megsértésére vonatkozik. A felperesek szerint, még ha feltételezzük is, hogy a megtámadott határozatokat a személyzeti szabályzat 85. cikkére lehet alapítani, e határozatok jogellenesek, mivel a jelen ügyben nem teljesültek e rendelkezés alkalmazási feltételei.
               
            
                  4.
               
               
                  A negyedik jogalap a megfelelő ügyintézés elvének és a gondoskodási kötelezettségnek a megsértésére vonatkozik, mivel
               
            
                  5.
               
               
                  Az ötödik jogalap arra vonatkozik, hogy a Parlament visszaélt hatáskörével azáltal, hogy a megtámadott határozatokat azon — ha nem is kizárólagos, de legalábbis döntő — célból hozta, hogy a személyzeti szabályzat 85. cikke szerintitől eltérő eredményt érjen el, mégpedig a felperesek fegyelmi úttól független szankcionálását.